**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α.**

**(Ι)** Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο και καταλήγοντας στο πιο πρόσφατο:

α. κήρυξη της Πρώτης Σταυροφορίας από τον πάπα Ουρβανό Β΄

β. υποταγή της Τραπεζούντας στους Οθωμανούς

γ. σύναψη συνθήκης του Μιχαήλ Παλαιολόγου με τους Γενουάτες εναντίον των Βενετών

δ. καταδίκη της εικονομαχίας από τη Ζ΄ Οικουμενική Σύνοδο

ε. υιοθέτηση από τον Ηράκλειο του ελληνικού τίτλου «βασιλεύς»

 (μονάδες 5)

**(ΙΙ)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση.

1. Η εικονομαχία έληξε οριστικά με τη σύνοδο της Ιέρειας το 754.

2. Οι μόνιμες εγκαταστάσεις των Αβάρων στη χερσόνησο του Αίμου λέγονταν σκλαβηνίες.

3. Τη μεγαλύτερη οικονομική δύναμη στο βυζαντινό χωρίον (κοινότητα) κατείχαν οι «δυνατοί».

4. Η ιδέα της Τέταρτης Σταυροφορίας ανήκε στον πάπα Ιννοκέντιο Γ΄.

5. Η πνευματική παράδοση του Βυζαντίου έσβησε με την Άλωση της Κωνσταντινούπολης από τους Τούρκους.

 (μονάδες 5)

**Μονάδες 10**

**1β.** Να εξηγήσετε το περιεχόμενο των ακόλουθων ιστορικών όρων: *στρατιωτόπια*, *τριζωνική καλλιέργεια*.

  **Μονάδες 7+8=15**